《曾泽卿侍御以东宫覃恩封其父如己官》
明代·卢龙云

四百峰头旧结庐，承恩初下紫泥书。尊传白兽添春酒，驾引青泥易鹭车。

桓典已闻推避马，于公能自应高闾。祥光夜夜瞻南极，总是前星映彩馀。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。